নেওমি হ্যারিস

**নেওমি মেলানি হ্যারিস**, ওবিই (**নাওমি হ্যারিস** নামে পরিচিত, জন্ম: ৬ সেপ্টেম্বর, ১৯৭৬) হলেন একজন ইংরেজ অভিনেত্রী। তিনি একজন শিশু শিল্পী হিসেবে ১৯৮৭ সালে টেলিভিশন ধারাবাহিক *[[সিমন অ্যান্ড দ্য উইচ]]* দিয়ে তার অভিনয় জীবন শুরু করেন। তিনি *[[পাইরেটস অব দ্য ক্যারিবিয়ান (ধারাবাহিক চলচ্চিত্র)|পাইরেটস্‌ অফ দ্য ক্যারিবিয়ান]]* চলচ্চিত্র ধারাবাহিকের দ্বিতীয় ও তৃতীয় পর্বে ভুডু উইচ টিয়া দালমা চরিত্রে অভিনয় করেন, এবং পরে *[[টুয়েন্টি এইট ডেজ লেটার]]* ও *[[ম্যান্ডেলা: লং ওয়াক টু ফ্রিডম]]* চলচ্চিত্রে অভিনয় করেন। তিনি *[[জেমস বন্ড (চলচ্চিত্র)|জেমস বন্ড]]* চলচ্চিত্র ধারাবাহিকে *[[স্কাইফল]]* ও *[[স্পেক্টার]]* চলচ্চিত্রে ইভ মানিপেনির ভূমিকায় অভিনয় করেন। ২০১৬ সালে তিনি সমালোচকদের প্রশংসিত *[[মুনলাইট (২০১৬-এর চলচ্চিত্র)|মুনলাইট]]* চলচ্চিত্র অভিনয় করেন এবং এই চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন। ২০১৭ সালে তিনি ব্রিটিশ সাম্রাজ্যের ওবিই পদে নিয়োগ লাভ করেন।

## প্রাথমিক জীবন
হ্যারিস ১৯৭৬ সালের ৬ সেপ্টেম্বর লন্ডনের ইজলিংটনে জন্মগ্রহণ করেন। তার শৈশব কাটে এই শহরেই। তার মা লিজেল কায়লা ছোটবেলায় জ্যামাইকা থেকে তার মা-বাবার সাথে লন্ডনে আসেন, এবং তার বাবা ত্রিনিদাদ ও টোবাগো থেকে লন্ডনে আসেন। ফলে তার পূর্বপুরুষ জ্যামাইকা ও ত্রিনিদাদ ও টোবাগোর উভয় দেশেরই। হ্যারিসে জন্মের পূর্বে তার বাবা মায়ের বিচ্ছেদ হয়ে যায় এবং তিনি তার মায়ের কাছে বড় হন। তার বাবার সাথে তার কোন যোগাযোগ নেই। তার মা পরে আবার বিয়ে করেন এবং তার দুইজন সৎ ভাই রয়েছে। তার মা ইস্টএন্ডার্স এ চিত্রনাট্যকার হিসেবে কাজ করতেন। হ্যারিস লন্ডনের সেন্ট মেরিলবোন স্কুল এ পড়াশুনা করেন। পরে তিনি উডহাউজ কলেজ এ পড়াশুনা করেন। তিনি ১৯৯৮ সালে পেমব্রোক কলেজ, ক্যামব্রিজ থেকে সমাজ ও রাষ্ট্র বিজ্ঞান বিষয়ে স্নাতক ডিগ্রী লাভ করেন। পাশাপাশি তিনি ব্রিস্টল ওল্ড ভিক থিয়েটার স্কুল এ অভিনয়ের উপর প্রশিক্ষণ গ্রহণ করেন।

## কর্মজীবন
হ্যারিস নয় বছর বয়স থেকে টেলিভিশনে অভিনয় শুরু করেন। তার অভিনয়ের অভিষেক হয় ১৯৮৭ সালে *[[সিমন অ্যান্ড দ্য উইচ]]* টেলিভিশন ধারাবাহিক দিয়ে। পরে ১৯৯২-১৯৯৫ সালে তিনি বিজ্ঞান কল্পকাহিনী টেলিভিশন ধারাবাহিক *[[দ্য টুমরো পিপল]]*-এ অভিনয় করেন। ২০০০ সালে তিনি সাউথওয়ার্ক প্লেহাউজ এ *[[দ্য উইচ অফ এডমন্টন]]* এ সুজান চরিত্রে অভিনয় করেন।

হ্যারিস অভিনীত প্রথম চলচ্চিত্র ক্রাস্ট ২০০১ সালে মুক্তি পায়। ২০০২ সালের নভেম্বরে তিনি ড্যানি বয়েল পরিচালিত পোস্ট-অ্যাপোকালিপ্টিক চলচ্চিত্র *[[টুয়েন্টি ডেজ লেটার]]*-এ অভিনয় করেন। একই বছরে জেডি স্মিথ পরিচালিত *[[হোয়াইট টিথ (টিভি ধারাবাহিক)|হোয়াইট টিথ]]*-এ অভিনয় করেন। এরপর তিনি *[[পাইরেটস অব দ্য ক্যারিবিয়ান: ডেড ম্যান’স চেস্ট]]* ও *[[পাইরেট্‌স অব দ্য ক্যারিবিয়ান: অ্যাট ওয়ার্ল্ডস এন্ড]]* এবং মাইকেল মান পরিচালিত *[[মিয়ামি ভাইস]]* চলচ্চিত্রে অভিনয় করেন। হ্যারিস মাইকেল উইন্টারবটম পরিচালিত *[[অ্যা কক অ্যান্ড বুল স্টোরি]]* চলচ্চিত্রে কমিক চরিত্রে অভিনয় করেন। ২০০৯ সালের ডিসেম্বরে তিনি বিবিসির ঐতিহাসিক নাটক *[[স্মল আইল্যান্ড (টেলিভিশন চলচ্চিত্র)|স্মল আইল্যান্ড]]*-এ অভিনয় করেন।

২০১২ সালে তিনি *[[জেমস বন্ড (চলচ্চিত্র)|জেমস বন্ড]]* চলচ্চিত্র ধারাবাহিকের ২৩তম চলচ্চিত্র *[[স্কাইফল]]*-এ মিস মানিপেনি চরিত্রে অভিনয় করেন। তিনি প্রথম কৃষ্ণাঙ্গ মানিপেনি এবং তার চরিত্রের জন্য মানিপেনির প্রথম নাম "ইভ" যুক্ত করা হয়। পরের বছর নেলসন ম্যান্ডেলার আত্মজীবনী *[[লং ওয়াক টু ফ্রিডম]]* অবলম্বনে নির্মিত *[[ম্যান্ডেলা: লং ওয়াক টু ফ্রিডম]]* চলচ্চিত্রে উইনি ম্যান্ডেলার ভূমিকায় অভিনয় করেন। ২০১৫ সালে তিনি পুনরায় ইভ মানিপেনি চরিত্রে *[[জেমস বন্ড (চলচ্চিত্র)|জেমস বন্ড]]* চলচ্চিত্র ধারাবাহিকের ২৪তম চলচ্চিত্র *[[স্পেক্টার]]*-এ অভিনয় করেন। ২০১৬ সালে তিনি  *[[আউয়ার কাইন্ড অফ ট্রেইটর (চলচ্চিত্র)|আউয়ার কাইন্ড অফ ট্রেইটর]]*, *[[মুনলাইট (২০১৬-এর চলচ্চিত্র)|মুনলাইট]]* ও *[[কোলাটেরাল বিউটি]]* চলচ্চিত্র অভিনয় করেন। *মুনলাইট* চলচ্চিত্রে পলা চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার, বাফটা পুরস্কার ও একাডেমি পুরস্কার এর মনোনয়ন লাভ করেন।

## চলচ্চিত্রের তালিকা
### চলচ্চিত্র
;চাবি

### টেলিভিশন

## পুরস্কার ও সম্মাননা
* অর্ডার অব দ্য ব্রিটিশ এম্পায়ার, ২০১৭

## তথ্যসূত্র

## বহিঃসংযোগ

*
*
*
*
*2002 interview with The Guardian Unlimited
*2016 interview with Tavis Smiley (PBS) 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেত্রী
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:ইজলিংটন জেলার ব্যক্তি
বিষয়শ্রেণী:ইংরেজ কণ্ঠাভিনেত্রী
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:ইংরেজ শিশু অভিনেত্রী
বিষয়শ্রেণী:কৃষ্ণাঙ্গ ইংরেজ অভিনেত্রী
বিষয়শ্রেণী:গায়ানীয় বংশোদ্ভূত ইংরেজ ব্যক্তি
বিষয়শ্রেণী:জ্যামাইকান বংশোদ্ভূত ইংরেজ ব্যক্তি
বিষয়শ্রেণী:নাইজেরীয় বংশোদ্ভূত ইংরেজ ব্যক্তি
বিষয়শ্রেণী:ত্রিনিদাদ ও টোবাগো বংশোদ্ভূত ইংরেজ
বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিস্টল ওল্ড ভিস থিয়েটার স্কুলের প্রাক্তন শিক্ষার্থী
বিষয়শ্রেণী:লন্ডনের অভিনেত্রী
বিষয়শ্রেণী:অফিসার অব দি অর্ডার অব দ্য ব্রিটিশ এম্পায়ার
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:কৃষ্ণাঙ্গ ব্রিটিশ অভিনেত্রী